Gata går av fra Sannergata ved Salemkirken. På østsida bak denne ligger Valdresgata borettslag (nr 1–25, ulike nummer), som består av 196 leiligheter i tre større og ni mindre lavblokker (oppført 1979–81, arkitekt F.S. Platou as). Før dette var tomta bebygd med brakker fra andre verdenskrig (revet 1972), som forsvaret hadde disponert i etterkrigstida (stabsmusikken, feltprestkorpset m.v.). Den første nye bebyggelsesplanen for området tilsa to høyblokker på hhv. 21 og 15 etasjer.